**FELVÉTELI ELJÁRÁS**

**A meghirdetett képzések, tanulmányi területek azonosítószáma (tagozatkód):**

|  |  |  |
| --- | --- | --- |
| **tagozatkód** | **meghirdetett képzés**  **megnevezése** | **emelt szintű oktatás** |
| **0001** | **8 évfolyamos** gimnáziumi, általános kerettantervre épülő képzés | 9. évfolyamtól választható emelt szintű oktatás a 4 évfolyamos képzésben meghirdetett területek közül |
| **0002** | **4 évfolyamos** gimnáziumi, általános kerettantervre épülő képzés | 11-12. évfolyamon közép- és emelt szintű érettségire történő felkészítés (fakultációk) |
| **0003** | **4 évfolyamos** gimnáziumi, általános kerettantervre épülő képzés | **emelt óraszám angol nyelvből** |
| **0005** | **4 évfolyamos** gimnáziumi, általános kerettantervre épülő képzés | **emelt óraszám biológiából** |

**Nyílt napok, tájékoztató az intézményben induló képzésekről:**

|  |  |  |
| --- | --- | --- |
| **8 évfolyamos képzés** | **2023. november 15.**  szerda **8.30** | **8.30** Tájékoztató a képzésekről és a felvételi eljárásról, majd rövid séta az intézményben.  A nyílt napon való részvétel regisztrációhoz kötött. A regisztráció linkjét 2023. november 8-én tesszük közzé az intézmény honlapján és a hivatalos facebook oldalán. **Az esetleges változásról az elérhetőségeink valamelyikén tájékozódhatnak.** |
| **4 évfolyamos képzés** | **2023. november 16-17.**  csütörtök - péntek **8.30** |

**A központi írásbeli vizsgáról**

A központi írásbeli vizsga **bármelyik vizsgát szervező** **középiskolában teljesíthető**. Az írásbeli vizsgára az e célra rendszeresített jelentkezési lapon lehet jelentkezni. Jelentkezési határidő: **2023. november 30.**

**Központi írásbeli időpontja:** 2024. január 20. 10.00**, Pótírásbeli időpontja (csak orvosi igazolással):** 2024. január 30. 14.00.

**Az emelt óraszámú képzések szóbeli vizsgáinak időpontja**: **2024. március 9. (szombat).** A jelentkezők beosztását az intézményi honlapon tesszük közzé **2024. február 29-én (csütörtök), 17 órától.**

**A jelentkezés feltételei**

Iskolánkba az vehető fel, akit **megkereszteltek**. A jelentkezési laphoz csatolni kell a keresztlevél, keresztelési emléklap másolatát és a lelkészi, plébánosi ajánlást. Az igazgató egyedi elbírálás alapján engedélyezheti olyan tanuló felvételét is, akit még nem kereszteltek meg, de a szülők nyilatkoznak arról, hogy legkésőbb az első tanév végéig megkereszteltetik gyermeküket és ezzel vállalnak gyülekezethez, egyházközséghez való tartozást is. A nyilatkozat letölthető az intézmény honlapjáról.

**Az emelt szintű képzésre** csak azok a tanulók jelentkezhetnek, akiknél a hozott pontok és az írásbeli pontok **összege legalább 90 pont.** Az általános tantervű képzésre ez a szabály nem vonatkozik.

A jelentkezési lapok beküldési határideje: **2024. február 21.**

**A jelentkezési lap kötelező mellékletei: - értékelő lap másolata,**

* **keresztelési emléklap / keresztlevél másolata,**
* **lelkészi / plébánosi ajánlás.**

**Iskolánk sajátos nevelési igényű tanulókat az intézmény alapító okiratában foglaltak alapján nem fogad.**

|  |  |
| --- | --- |
| **képzés típusa** | **felvételi pontok számítása** |
| **8 évfolyamos általános tantervű képzés** | központi írásbeli (**max.:100 pont**) |
| hozott pontok: matematika, magyar nyelv, olvasás, természetismeret 3. év végi és 4. félévi, technika 3. év végi és idegen nyelv 4. félévi osztályzatai  (**max.: 50 pont**) |
| hitéleti elkötelezettség a lelkészi/plébánosi ajánlás alapján (**max.: 10 pont**) |
| **4 évfolyamos általános tantervű képzés** | központi írásbeli (**max.:100 pont**) |
| hozott pontok: matematika, magyar, történelem, idegen nyelv, természetismeret/biológia 5., 6., 7. év végi és 8. félévi osztályzatai, a kapott összeg fele (**max.: 50 pont**) |
| hitéleti elkötelezettség a lelkészi/plébánosi ajánlás alapján (**max.: 10 pont**) |
| **emelt biológia és**  **emelt angol**  **nyelvi képzés** | központi írásbeli (**max.:100 pont**) |
| hozott pontok: matematika, magyar, történelem, idegen nyelv, természetismeret/biológia 5., 6., 7. év végi és 8. félévi osztályzatai, a kapott összeg fele (**max.: 50 pont**) |
| szóbeli vizsga (**max.: 40 pont**) |
| hitéleti elkötelezettség a lelkészi/plébánosi ajánlás alapján(**max.: 10 pont**) |

**A felvételi eljárás határidői:**

|  |  |
| --- | --- |
| **A középiskolai felvételi eljárás eseményei** | **Időpontok, határidők** |
| A középiskolai központi írásbeli felvételi vizsgára való jelentkezés a **TANULÓI JELENTKEZÉSI LAPON** | 2023. november 30. csütörtök |
| Központi írásbeli felvételi vizsga a 8 évfolyamos gimnáziumi képzésre, és a 9. évfolyamra jelentkezők számára | 2024. január 20. szombat 10 óra |
| Központi pótló írásbeli felvételi vizsga a középiskolába jelentkezőknek | 2024. január 30. kedd 14 óra |
| Az írásbeli felvételi vizsga eredménylapjainak átadása, a kijavított dolgozatok megtekintése | 2024. január 26. péntek 8-16 óra között |
| A továbbtanulási jelentkezési lapok elküldése a választott középiskolákba és a **győri Felvételi Központba** | 2024. február 21. szerda |
| Szóbeli felvételi vizsga beosztásának közzététele a honlapon | 2024. február 29. csütörtök 17 óra |
| Szóbeli felvételi vizsga a 4 évfolyamos képzésben az **emelt biológiát és emelt angolt** megjelölők számára | 2024. március 9. szombat |
| Szóbeli pótnap az emelt képzésekre jelentkezők számára | 2024. március 18. hétfő 8 óra |
| Ideiglenes felvételi jegyzék közzététele az intézmény honlapján  (a [www.egaaszod.hu/Gimnázium/beiskolázás](http://www.egaaszod.hu/Gimnázium/beiskolázás) oldalon lesz olvasható.) | 2024. március 22. péntek 17 óra |
| A felvételi határozatok megküldése a jelentkezési lapon megadott e-mailcímre | 2024. május 2. csütörtök |